钦定古今图书集成/明伦汇编/氏族典/第377卷 > 《凌迪知万姓统谱》 > 孔子祛
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔子祛

按《南史孔子祛传》：“子祛，会稽山阴人。少孤贫好学，耕
耘樵采，常怀书自随，遂通经术，尤明古文尚书。为兼
国子助教、西省学士，累迁兼中书通事舍人，加步兵
校尉。梁武帝撰《五经讲疏》及《孔子正言》，专使子祛检
阅群书，以为义证。后加通直正员郎，卒官。子祛凡著
《尚书义》二十卷、《集注尚书》二十卷、《续朱异集注周易》”
一百卷，《续何承天集礼论》一百五十卷